als_Latn dik_Latn sag_Latn
Itali, autoritetet në alarm, rreziku nga terrorizmi në nivelin maksimal
- 1896 Lexime
- (22:14 , 26/02/2015)
- 3 Komente
ITALI- Autoritetet italiane japin alarmin mbi rrezikun e atentateve xhihadiste. Sipas zyrtarëve, janë me dhjetëra luftëtarë të rikthyer nga Siria e Iraku që kanë hyrë në Itali, ku kërcënimi i sulmeve nuk ka qenë kurrë më parë kaq i lartë.
Të dhënat tregojnë se mbi 3 mijë fundamentalistë të stërvitur në dy shtetet në fjalë e të rikthyer në Europë nuk janë të organizuar në grupe, por veprojnë të veçuar dhe në çdo moment mund të hidhen në veprim për llogari të ISIS.
“Janë subjekte të rrezikshme kundrejt të cilëve duhet treguar vëmendje maksimale dhe duhen përdorur të gjitha mjetet e nevojshme për t’i kontrolluar në mënyrën më efikase të mundshme”, tha përpara Parlamentit në Romë shefi i policisë, Alessandro Pansa.
Që alarmi është në nivelin maksimal, këtë e konfirmojnë dhe ekspertët e sigurisë të cilët flasin për “faktorë risku shumë më të theksuar” sesa në të kaluarën për faktin se vatrat e luftës janë afruar me Italinë.
Një nga nevojat e momentit për përballimin e kësaj situate, sipas tyre, është shtimi i personelit në terren. Nga shqetësimet e parashtruara nga specialistët është fakti që rregullat ekzistuese janë mjaft të paqarta.
Ato nuk parashikojnë qartazi ndëshkimin e personave që stërviten në kampe terroriste apo që udhëtojnë jashtë kufijve për t’u bashkuar me xhihadistët.
Po kështu pretendohet edhe shtimi i kontrolleve në internet, pasi shumë të rinj zgjedhin këtë rrugë për t’u informuar mbi organizimin e sulmeve dhe prodhimin e bombave.
Në ditë e fundit është vënë re një rritje e nivelit të vigjilencës e sidomos kontrolleve në aeroporte, ku po zbatohen plane specifike për fluturimet e konsideruara të rrezikshme.
Bëhet fjalë për udhëtimet nga Evropa në Lindjen e Mesme dhe anasjelltas, sidomos në rastet kur ka edhe ndalesa në shtete ku shmangia e kontrolleve është më e lehtë.
Sa për anijet me klandestinë, zyrtarët italianë tregohen të kujdesshëm të mos heqin paralele mes emigracionit dhe terrorizmit.
(m.k/BalkanWeb)
Komente ( 3 )
-
…..Ata jane perfaqesuesit e djallit, dhe te gjithe ata qe ferkojne duart prej veprave te tyre, ne ate rruge jane…Nje gje eshte absolutisht e sigurte ,se djalli s’do ta munde kurre ZOTIN, se Ai e do dhe e mbron popullin e Tij….
-
Shpetoju jeten kur jane ne mes te dallgeve ne Mesdhe dhe rrezikut jepu strehe dhe buke pastaj ky eshte falenderimi!
Njeriu duhet te sillet si njeri me njeriun dhe KURRE me bishat!
Bishat miresjelljen arsyen llogjiken e kuptojne si dobesi!
Vetem Izraeli ju jep hakun terroristeve dhe akuzohet nga keta te fundit si kriminel! Por a mund te flasesh me tjeter gjuhe me ata qe vetem krime njohin!?
Izrael jepu ate qe meritojne!
Shalom!
-
Die ne Paris sot ne Rome neser ne Londer dhe me radhe. Nuk ka me:
– Te luftojme ne Irak dhe ne Afganistan qe te mos luftohet ne vendin tone.
Puna e ISIS-it eshte si puna e droges, sa me shume e lufton aq me shume te hyn si uje I ftohet nen rrogos. Akoma ka budallenj qe besojne se shteti criminal dhe racist i Izraeli duhet te mbijetoj me c’do kusht, edhe sikur ti dali flaka Perndimit.
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn unk als_Latn unk als_Latn als_Latn als_Latn als_Latn als_Latn kac_Latn unk als_Latn als_Latn als_Latn